open-index/open-wikipedia-markdown huggingface dataset:
Κέχρος Τήνου

Ο **Κέχρος** είναι μικρός οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Ο Κέχρος βρίσκεται στο κέντρο του νότιου τμήματος του νησιού και είναι κτισμένος στις βορειοδυτικές πλαγιές του όρους Κεχροβούνι, στο οροπέδιο της Λιβαδερής και σε υψόμετρο 420 μέτρα. Το χωριό απέχει περίπου 10 χιλιόμετρα Β.-ΒΑ. από την πόλη της Τήνου και 1 χιλιόμετρο νοτιοδυτικά της Στενής. Ήταν, τα παλιότερα χρόνια, ξακουστός σε όλο το νησί για τους κατασκευαστές σαμαριών (στρατουράδες για τους ντόπιους). 

Αναφέρεται επίσημα, μετά την Τουρκοκρατία, το 1835 να προσαρτάται στον τότε Δήμο Στενής. Σύμφωνα με το σχέδιο Καλλικράτης ανήκει στην Κοινότητα Στενής που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 27 κάτοικοι.

## Εξωτερικοί σύνδεσμοι

* Στα λευκά ο Κέχρος Τήνου από τον ιστότοπο https://tinostoday.gr/.
* Η πεζοπορική διαδρομή: Στενή - Μυρσίνη - Φαλατάδος - Κουμάρος - Εξώμβουργο - Καρυά - Τζάδος - Κέχρος - Στενή (Τήνος Μ1) στον ιστότοπο https://el.wikiloc.com/.

## Παραπομπές


Κατηγορία:Χωριά της περιφερειακής ενότητας Τήνου
Can't Get Enough (τραγούδι, Bad Company)

Το "**Can't Get Enough**" είναι το πρώτο single του αγγλικού ροκ supergroup Bad Company. Εμφανιζόμενο στο ομώνυμο πρώτο άλμπουμ του συγκροτήματος του 1974, είναι η μεγαλύτερη επιτυχία τους και θεωρείται το πιο δημοφιλές τραγούδι τους. Έφτασε στο Νο. 5 στο chart ''Billboard'' Hot 100 των singles και στο Νο. 1 στο Top 100 Singles chart του περιοδικού *[[Cashbox (περιοδικό)|Cashbox]]*. Το τραγούδι παίζεται επίσης συχνά σε ραδιοφωνικούς σταθμούς κλασικής ροκ μουσικής. 

## Σύνθεση
Το τραγούδι αποδίδεται στον κιθαρίστα του συγκροτήματος Μικ Ραλφς, που κούρδισε την κιθάρα του στο ανοιχτό ντο κούρδισμα ντο-ντο-σολ-ντο-μι-ντο. Ο Ραλφς δήλωσε ότι «Ποτέ δεν ακούγεται σωστά στο τυπικό κούρδισμα. Χρειάζεται το ανοιχτό ντο για να έχει αυτό το κουδούνισμα.»  Δανείζεται από το riff που χρησιμοποίησε ο Ραλφς για το τραγούδι του "One of the Boys" των Mott the Hoople το 1972.   

## Υποδοχή
Το *[[Billboard]]* περιέγραψε το "Can't Get Enough" ως ένα «καλό, στιβαρό ροκ» και επαίνεσε την φωνητική ερμηνεία του Πωλ Ρότζερς.  Το *[[Cashbox (περιοδικό)|Cash Box]]* το αποκάλεσε «ένα από τα καλύτερα ροκ τραγούδια που έχουν βγει από τη Βρετανία εδώ και χρόνια», περιγράφοντάς το ως «προσανατολισμένο προς το Top 40 με πιο βαρύ στυλ».  Το *[[Record World]]* ανέφερε ότι «ο τραγουδιστής Πωλ Ρότζερς είναι αρκετά ελεγχόμενος για να το μετατρέψει σε ένα αξιοπρεπές κομμάτι στο Top 40».

Ο κριτικός του *Classic Rock*, Μάλκολμ Ντόουμ, το αξιολόγησε ως το δεύτερο καλύτερο τραγούδι των Bad Company, λέγοντας ότι «συνδυάζει ένα ανακατεμένο riff με μια κομψή μελωδία, όλα φτιαγμένα με μια μεγάλη παραγωγή που εξακολουθεί να ακούγεται οικεία».  Η κριτικός του *Classic Rock History*, Τζέινι Ρόμπερτς, το αξιολόγησε ως το 3ο καλύτερο τραγούδι των Bad Company, λέγοντας ότι «η τριπλή εξέλιξη της συγχορδίας του 'Can't Get Enough' έγινε η αγαπημένη των νεαρών κιθαριστών που μεγάλωναν τη δεκαετία του 1970».  Ο κριτικός του *Ultimate Classic Rock*, Ματ Γουόρντλο, το αξιολόγησε ως το 5ο καλύτερο τραγούδι των Bad Company, λέγοντας ότι το τραγούδι «βρίσκει τον Πωλ Ρότζερς να αποπνέει απόλυτη εμπιστοσύνη στην ικανότητά του να βρει το κορίτσι που θέλει». 

## Προσωπικό

* Πωλ Ρότζερς - φωνητικά, ρυθμική κιθάρα
* Μικ Ραλφς - κιθάρα
* Μποζ Μπάρελ - μπάσο
* Σάιμον Κερκ - τύμπανα

## Λίστα κομματιών

; Βινύλιο 7"

; 45 RPM

## Θέσεις στα chart

## Παραπομπές

Κατηγορία:Singles της Island Records
Κατηγορία:Τραγούδια του 1974
Καρυά Τήνου

Η **Καρυά** είναι πολύ μικρός οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Η Καρυά βρίσκεται στο νοτιοανατολικό μέρος του νησιού (Πάνω Μεριά για τους ντόπιους), νοτιοανατολικά του Εξωμβούργου, σε υψόμετρο 390 μέτρων και βρίσκεται σε απόσταση 8 χιλιομέτρων βόρεια από την πόλη της Τήνου (Χώρα). Το χωριό είναι τα αρχαιότερα καθώς νότια του, μέσα σε μία χαράδρα, βρέθηκε τμήμα επιτύμβιας στήλη (χρονολογίας 5ου π.Χ. αιώνα) που αποτελεί ένδειξη αρχαίας κατοίκησης για την την ευρύτερη περιοχή. Το όνομά του Πιθανολογείται ότι προέρχεται από *Καρυά<Κάρες* ενώ σύμφωνα με  άλλους από τις καρυδιές που αφθονούσαν στην περιοχή. Αποτελούσε σημαντικό κεφαλοχώρι την περίοδο  της Ενετοκρατίας αλλά και τα μετέπειτα χρόνια ενώ στις Καρυές λειτούργησε το πρώτο τυροκομείο του νησιού, υπήρξε σχολή θηλέων, σχολαρχείο και αργότερα σχολείο.

Αναφέρεται επίσημα, μετά την Τουρκοκρατία, το 1835 να προσαρτάται στον τότε Δήμο Στενής. Σύμφωνα με το σχέδιο Καλλικράτης, μαζί με την Χώρα, τον Άγιο Φωκά και τον Μουντάδο αποτελούν την Κοινότητα Τήνου που υπάγεται στη Δημοτική Ενότητα Τήνου του Δήμου Τήνου και σύμφωνα με την απογραφή 2021 απογράφησαν 13 κάτοικοι.

## Προσωπικότητες
Από τις Καρυές κατάγονται: ο Χατζηγιωργάκης Σιώτης - μεγάλος ευεργέτης της Παναγίας, ο Ιωάννης Αντ. Σιώτης - Υπουργός Παιδείας της Επαναστατικής κυβέρνησης του 1922–1923 και η Ειρήνη Χαριάτη - η πρώτη γυναίκα γλύπτρια των Κυκλάδων.

## Παραπομπές


## Εξωτερικές συνδέσεις
* Καρυά

Κατηγορία:Χωριά της περιφερειακής ενότητας Τήνου
Ιερά Επισκοπή Τζούμπας και Νοτίου Σουδάν

Η **Ιερά Επισκοπή Τζούμπας και Νοτίου Σουδάν**  είναι από τις επισκοπές του Πατριαρχείου Αλεξανδρείας.

Στη δικαιοδοσία της Επισκοπής περιλαμβάνεται το κράτος του Νοτίου Σουδάν.

## Ιστορικά στοιχεία
Η Ορθόδοξη Εκκλησία στο Νότιο Σουδάν ιδρύθηκε το 1965 από Έλληνες ιεραποστόλους από το Χαρτούμ. Λόγω των συνεχών εμφυλίων πολέμων, η Ορθοδοξία δεν μπόρεσε να αναπτυχθεί. Τη δεκαετία του 1980, με την κλιμάκωση του Β' Εμφυλίου Πολέμου, οι ιεραπόστολοι έφυγαν από το Νότιο Σουδάν, με αποτέλεσμα πολλοί Ορθόδοξοι να ενταχθούν σε άλλα δόγματα.

Στις 15 Φεβρουαρίου 2024, κατόπιν προτάσεως του Πατριάρχη Αλεξανδρείας Θεοδώρου Β΄ και με απόφαση της Ιεράς Συνόδου, δημιουργήθηκε η Ιερά Επισκοπή Τζούμπας και Νοτίου Σουδάν, με απόσπαση από την Ιερά Μητρόπολη Νουβίας. Την ίδια ημέρα, εξελέγη ως πρώτος Επίσκοπος Τζούμπας και Νοτίου Σουδάν ο μέχρι τότε Πρωτοσύγκελλος της Ιεράς Μητροπόλεως Καμπάλας Αρχιμανδρίτης Κωνσταντίνος Μποναμπίγια. Στις 7 Απριλίου 2024 χειροτονήθηκε στο βαθμό του επισκόπου από τον Πατριάρχη Θεόδωρο Β' και μια εβδομάδα αργότερα, στις 14 Απριλίου ενθρονίστηκε στην έδρα του από τον Μητροπολίτη Καμπάλας Ιερώνυμο.

Στις 21 Φεβρουαρίου 2025, ο Πατριάρχης Αλεξανδρείας Θεόδωρος Β΄ αφίχθη για πρώτη φορά στην πόλη της Τζούμπα.

## Ναοί
Η Ιερά Επισκοπή διαθέτει από πέντε ορθόδοξες κοινότητες, οι οποίες είναι:

* Ιερός Ναός Αγίου Στυλιανού Τζούμπα,
* Ιερό Ναός Αγίου Παντελεήμονος Τζούμπα (Παρεκκλήσιο),
* Ιερός Ναός Προφήτου Ηλιού Γουάου,
* Ναός στο Αγουέιλ,
* Ναός στο Μάλακαλ και
* Ναός στο Νιαμλιέλι

## Επισκοπικός κατάλογος

## Παραπομπές

## Εξωτερικοί σύνδεσμοι

* Ιστοσελίδα Ιεράς Επισκοπής Τζούμπας και Νοτίου Σουδάν/

Τζούμπας και Νοτίου Σουδάν
Δρύαλος Λακωνίας

Ο **Δρύαλος** είναι χωριό και έδρα της ομώνυμης τοπικής κοινότητας, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 280 μέτρων και έχει χαρακτηριστεί παραδοσιακός οικισμός.

## Ιστορικά στοιχεία
Το όνομα του χωριού προέρχεται από το φυτό δρυς. Στον Δρύαλο έχουν βρεθεί κατάλοιπα βυζαντινού οικισμού, και στο χωριό βρίσκεται ο ναός του Αγίου Γεωργίου, ο οποίος χρονολογείται από τον 13ο αιώνα. Η παλαιότερη μνεία στον σύγχρονο οικισμό είναι στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως Drialo με 15 νοικοκυριά. 

Στον κώδικά του Muazzo το 1695 αναφέρεται ως villa Drialò με 81 μάχιμους άνδρες και στην ενετική απογραφή του Grimani το 1700 αναφέρεται ως Driallo με 49 νοικοκυριά και 201 κατοίκους υπαγόμενο στην Bassa Maina (Κάτω Μάνη). Το χωριό αναφέρεται ως Δρυάλι στο ποίημα του Νηφάκη *Ιστορία της Μάνης όλης, ήθη, χωρία και ιντράδες δια στίχων πολιτικών* του 1798. Στο έγγραφο *Etat du Magne* του 1813 που εστάλη από τον Γάλλο πρόξενο μετεφρασμένο από τον πίνακα κάποιου Μανιάτη οπλαρχηγού ως Docagli με 100 μάχιμους άντρες. Στην στατιστική της γαλλικής Επιστημονικής Αποστολής του 1829 αναφέρεται ως Dryalos στην περιοχή της Μαΐνης με 40 νοικοκυριά.

Στην απογραφή του 1844 ο Δρύαλλος έχει 338 κατοίκους. Στην απογραφή του 1879 είχε 149 κατοίκους και αναφέρεται ως Δρίαλος. Στην απογραφή του 1907 είχε 222 κατοίκους και αναφέρεται ως Δρύαλον. Από το 1920 και έπειτα στις απογραφές αναγράφεται ως Δρύαλος.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
* Ο ναός του Αγίου Γεωργίου είναι μονόκλιτος καμαρόσκεπος βυζαντινός ναός. Στο εσωτερικό σώζονται σπαράγρματα τοιχογραφιών των βυζαντινών χρόνων. Οι τοιοχγραφίες στο τέμπλο είναι νεότερες. Στη νότια πλευρά του ναού βρίσκεται προστώο με καμπαναριό του 13ου αιώνα. Στο ναό είναι προσκολλημένος ναός αφιερωμένος στην Αγία Κυριακή.
* Ο ναός των Tαξιαρχών είναι μονόχωρος ναός στο κωδωνοστάσιο του οποίο έχει εντοιχιστεί γλυπτό τέμπλο της μεσοβυζαντινής περιόδου. Στο εσωτερικό του σώζονται μεταβυζαντινές τοιχογραφίες.
* Τα σπήλαια Αλατσόσπηλιο και Βούγιωργη.

## Παραπομπές


## Πηγές
*

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Φθηνά Tricks 3

Το ***Φθηνά Tricks 3*** είναι το έκτο στούντιο άλμπουμ του Έλληνα ράπερ Bloody Hawk και το τρίτο και τελευταίο άλμπουμ της τριλογίας *Φθηνά Tricks*, ακολουθώντας τα *[[Φθηνά Tricks]]* (2023) και *[[Φθηνά Tricks 2]]* (2024). Κυκλοφόρησε στις 29 Μαΐου 2025 από τη Minos EMI και απέσπασε θετικά σχόλια από τους κριτικούς. Το άλμπουμ περιλαμβάνει συνεργασίες με τους Mateos Nps, Toquel, Λεξ, Dani Gambino, Wang, Μαρίνα Σάττι και Trouf. Την παραγωγή ανέλαβαν οι Beats Pliz, Mateos Nps, Aggelina, Ortiz, DNL, Marvin Zidane, Oge, Νίκος Κωδωνάς, Docent, Kemakid και Pikie Cans. 

## Λίστα κομματιών

## Παραπομπές


## Εξωτερικοί σύνδεσμοι

* *[https://open.spotify.com/album/7KA4oKgG0mzJ62dzs9SlyK Φθηνά Tricks 3]* στο Spotify
* *[https://music.apple.com/us/album/fthina-tricks-3/1815992127 Φθηνά Tricks 3]* στο Apple Music

Κατηγορία:Άλμπουμ του 2025
Κατηγορία:Δισκογραφία του Bloody Hawk
Κατηγορία:Άλμπουμ από τη Minos EMI
Μυρσίνη Τήνου

Η **Μυρσίνη** είναι πολύ μικρός οικισμός της Τήνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Η Μυρσίνη βρίσκεται στο νοτιοανατολικό τμήμα του νησιού (Πάνω Μεριά για τους ντόπιους) και είναι κτισμένη στις πλαγιές του όρους Τσικνιάς, σε υψόμετρο 370 μέτρα. Το χωριό απέχει περίπου 12 χιλιόμετρα Β.-ΒΑ. από την πόλη της Τήνου και 2 χιλιόμετρα Β.-ΒΑ. της Στενής. Ανατολικά και βορειοανατολικά του χωριού, η περιοχή του Τσικνιά μέχρι το ακρωτήριο Λιβάδια (ή Παπάργυρου) έχει χαρακτηριστεί Natura2000 με κωδικό GR4220019. Το χωριό πιθανολογείται ότι ιδρύθηκε την Βυζαντινή εποχή και αξιοθέατά της είναι ο τρίκλιτος Ναός του Ευαγγελισμού της Θεοτόκου και οι περιστεριώνες στην είσοδο του. Ενδιαφέρον έχει η πεζοπορική ανάβαση μέχρι την κορυφή του Τσικνία (υψόμετρο 729 μέτρα), που είναι το ψηλότερο βουνό της Τήνου και  όπου, σύμφωνα με την ελληνική μυθολογία, κατοικούσε ο Αίολος. 

Αναφέρεται επίσημα, μετά την Τουρκοκρατία, ως *Μουσουλού* το 1835 να προσαρτάται στον τότε Δήμο Στενής. Μετονομάστηκε και Μυρσίνη το 1955. Σύμφωνα με το σχέδιο Καλλικράτης ανήκει στην Κοινότητα Στενής που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 86 κάτοικοι.

## Εξωτερικοί σύνδεσμοι

* Μυρσίνη, Τήνος / Myrsini, Tinos, Greece στο https://www.youtube.com/.
* Η πεζοπορική διαδρομή: Στενή - Μυρσίνη - Φαλατάδος - Κουμάρος - Εξώμβουργο - Καρυά - Τζάδος - Κέχρος - Στενή (Τήνος Μ1) στον ιστότοπο https://el.wikiloc.com/.
* Η Μυρσίνη Τήνου αναβιώνει το έθιμο του Αγίου Ιωάννη του Φωταρά από τον ιστότοπο https://tinostoday.gr/.
* http://votaniki.gr/prostasia/diktio-natura-2000/tinos-myrsini-akrotirio-livadia-gr4220019/ από τον ιστότοπο http://votaniki.gr/.

## Παραπομπές


Κατηγορία:Χωριά της περιφερειακής ενότητας Τήνου
Θαμόρα ΚΦ

Η **Θαμόρα ΚΦ** *(Zamora Club de Fútbol)* είναι ισπανική ποδοσφαιρική ομάδα με έδρα τη Θαμόρα, στην αυτόνομη κοινότητα της Καστίλλης και Λεόν. Ιδρύθηκε το 1968 και αγωνίζεται στον 1ο όμιλο της Πριμέρα Φεντερασιόν,  παίζοντας τους εντός έδρας αγώνες στης το *Εστάδιο Ρούτα ντε λα Πλάτα*, με χωρητικότητα 7.813 θέσεων.

## Ιστορία

Η Η Θαμόρα ΚΦ ιδρύθηκε στις 23 Οκτωβρίου 1968. Αλλά επίσημα, ο νόμος νούμερο 1 του συλλόγου χρονολογείται στις 7 Νοεμβρίου 1968, όταν ο σύλλογος καταχωρήθηκε στη Δυτική Ομοσπονδία στο Βαγιαδολίδ. Ο σύλλογος ξεκίνησε στην Πριμέρα Ρεγιονάλ το 1969. Τη σεζόν 1970–71 αναδείχθηκε πρωταθλήτρια και προβιβάστηκε στην Τερθέρα Ντιβισιόν.

## Διακρίσεις

* **[[Τερθέρα Ντιβισιόν]]**
** Πρωταθλήτρια **(6)**: 1977–78, 1992–93, 1998–99, 2015–16, 2018–19, 2019–20

## Παραπομπές


Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1968
The Fleetwoods

Οι **The Fleetwoods** ήταν ένα αμερικανικό φωνητικό συγκρότημα από την Ολύμπια της Ουάσινγκτον, ενεργό από το 1958 έως το 1983, τα μέλη του οποίου ήταν οι Γκάρι Τρόξελ (γεννημένος στις 28 Νοεμβρίου 1939), Γκρέτσεν Κρίστοφερ (γεννημένη στις 29 Φεβρουαρίου 1940) και Μπάρμπαρα Έλις (γεννημένη στις 20 Φεβρουαρίου 1940).

## Πρώτα χρόνια
Τα μέλη του συγκροτήματος γνωρίστηκαν ως μαθητές λυκείου στην Ολύμπια της Ουάσινγκτον. Αρχικά, το συγκρότημα αποτελούνταν μόνο από τις Γκρέτσεν Κρίστοφερ και Μπάρμπαρα Έλις, αλλά ο Γκάρι Τρόξελ προσκλήθηκε να τις συνοδεύσει με τζαζ τρομπέτα, προτού μεταπηδήσει στα φωνητικά. Ξεκίνησαν να εμφανίζονται το 1958 με το όνομα "Two Girls and a Guy", αλλά αργότερα το άλλαξαν σε The Fleetwoods από την τηλεφωνική γραμμή Fleetwood telephone exchange.

Το 1959 ανακαλύφθηκαν από τον παραγωγό και ιδρυτή της Dolton Records, Μπομπ Ράισντορφ, και μαζί ηχογράφησαν την πρώτη τους επιτυχία, "Come Softly to Me", που είχαν γράψει οι ίδιοι και η οποία ανέβηκε στο #1 του *[[Billboard]]* και διασκευάστηκε και από άλλους καλλιτέχνες. Ο Φράνκι Βον και οι the Kaye Sisters είχαν επιτυχία με το τραγούδι στο Ηνωμένο Βασίλειο, φτάνοντας στο top 10 των charts, όμως οι Fleetwoods τους ξεπέρασαν, φτάνοντας ταυτόχρονα στο top 5 της χώρας. Η δεύτερη επιτυχία τους, "Graduation's Here", γράφτηκε από τις Έλις και Κρίστοφερ, με τον Τρόξελ να προσθέτει αργότερα μια σκατ γραμμή σε αντιστικτική φωνή. Στη συνέχεια ακολούθησε το "Mr. Blue", το οποίο, όπως και το "Come Softly To Me", έφτασε στην κορυφή των αμερικανικών pop charts.

Οι Fleetwoods συνέχισαν να ηχογραφούν και κατά τη δεκαετία του 1960. Επέστρεψαν στο Top 10 με μια διασκευή του "Tragedy" του Τόμας Γουέιν το 1961. Αν και είχαν συνολικά έντεκα επιτυχίες στο Hot 100, η αρχή του τέλους για το συγκρότημα ήρθε όταν ο Τρόξελ κλήθηκε να εκπληρώσει την υποχρέωσή του για ενεργό υπηρεσία στο Πολεμικό Ναυτικό των Ηνωμένων Πολιτειών, καθώς είχε καταταγεί στη Ναυτική Εθνοφρουρά το 1956. Επιπλέον, η Βρετανική Εισβολή των μέσων της δεκαετίας του 1960 άλλαξε τις μουσικές προτιμήσεις του κοινού. Οι επιτυχίες του τρίο σταμάτησαν το 1963, με την Μπάρμπαρα Έλις να τραγουδά ως βασική φωνή στο "Goodnight My Love". Ο Βικ Ντάνα, ο οποίος αργότερα είχε επιτυχημένη σόλο καριέρα, αντικατέστησε τον Τρόξελ στο συγκρότημα για τις ζωντανές εμφανίσεις κατά τη διάρκεια της στρατιωτικής του θητείας.

## Δισκογραφία
### Albums
#### Original albums
**Mr. Blue* (1959)
**The Fleetwoods* (1960)
**Softly* (1961)
**Deep in a Dream* (1961)
**The Best Goodies of the Oldies* (1961)
**For Lovers by Night* (1963)
**Goodnight My Love* (1963)
**Before and After* (1964)
**Folk Rock* (1965)

#### Συλλογές
**The Fleetwoods' Greatest Hits* (1962)
**In a Mellow Mood* (1966)
**The Very Best of the Fleetwoods* (1974)
**Buried Treasure* (1983)
**Come Softly to Me: The Very Best of the Fleetwoods* (1993)

### Singles

## Παραπομπές


## Εξωτερικοί σύνδεσμοι
*Gretchen Christopher's Fleetwoods home page
*Pacific Northwest Bands
*Colorradio page on the Fleetwoods
*History of Rock page
*[ Biography] at AllMusic

Κατηγορία:Αμερικανικά μουσικά συγκροτήματα
Λαούτη Τήνου

Η **Λαούτη** ή το **Λαούτι** (ή Σκυλαντάρι) είναι παραθαλάσσιος παραθεριστικός οικισμός και παραλία της Τήνου στις Κυκλάδες.

## Γενικά στοιχεία - αξιοθέατα
Η Λαούτη βρίσκεται στην νοτιοανατολική άκρη του νησιού σε υψόμετρο 16 μέτρα και απόσταση περίπου 6 χιλιόμετρα ανατολικά από την πόλη της Τήνου. Το χωριό είναι τουριστικός προορισμός του νησιού με την ομώνυμη παραλία της ανάμεσα σε αυτήν του Αγίου Σώστη (ΝΔ.) και του Όρμου Αγίου Ιωάννη (Α.) και έχει θέα νοτιοανατολικά την Δήλο και την Μύκονο. Είναι οργανωμένη, με ρηχά νερά και βυθό αμμώδη ενώ στο αριστερό της άκρο βρίσκεται το εκκλησάκι της Αγίας Κυριακής, χτισμένο επάνω στα βράχια.   

Απογράφεται επίσημα, ως ξεχωριστός οικισμός, για πρώτη φορά το 1991 στην κοινότητα Τριαντάρου. Σύμφωνα με το σχέδιο Καλλικράτης, μαζί με την Αγία Βαρβάρα, τον Άγιο Σώστη, τον Τριαντάρο και τον Μπερδεμιάρο αποτελούν την Κοινότητα Τριαντάρου που υπάγεται στη Δημοτική Ενότητα Τήνου του Δήμου Τήνου και σύμφωνα με την απογραφή 2021 απογράφησαν 185 κάτοικοι.

## Εξωτερικοί σύνδεσμοι

*Tinos Island( Laouti Beach) στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Τήνου
Μπερδεμιάρος Τήνου

Ο **Μπερδεμιάρος** είναι πολύ μικρός οικισμός της Τήνου στις Κυκλάδες στο Νότιο Αιγαίο.

## Γενικά στοιχεία - αξιοθέατα
Ο Μπερδεμιάρος βρίσκεται στο νοτιοανατολικό τμήμα του νησιού (την Πάνω Μεριά των ντόπιων) σε υψόμετρο 360 μέτρα. Απέχει περίπου 7 χιλιόμετρα βορειοανατολικά από την πόλη της Τήνου και αποτελεί τη δυτική συνέχεια του Τριαντάρου. Αναφέρεται από παλιά άλλοτε ως ανεξάρτητο χωριό και άλλοτε ως τμήμα του Τριαντάρου με τις ονομασίες *Περμινάδος* ή *Βερδεμιάδος.* Για πολλά χρόνια είχε εγκαταλειφθεί, αλλά από τη δεκαετία του ’70 προσέλκυσε το ενδιαφέρον Ευρωπαίων που απέκτησαν κατοικίες και τις διαμόρφωσαν σεβόμενοι τον παραδοσιακό τους χαρακτήρα. Ο καταγόμενος από τα Υστέρνια γλύπτης, Λάζαρος Λαμέρας, έμεινε στο χωριό και έπαιξε σημαντικό ρόλο στη διατήρηση της παραδοσιακής του αρχιτεκτονικής. 

Απογράφεται επίσημα, μετά την Τουρκοκρατία, το 1835 προσαρτάται στον τότε δήμο Τριποτάμου. Σύμφωνα με το σχέδιο Καλλικράτης, μαζί με την Αγία Βαρβάρα, τον Άγιο Σώστη, τον Τριαντάρο και τη Λαούτη αποτελούν την Κοινότητα Τριαντάρου που υπάγεται στη Δημοτική Ενότητα Τήνου του Δήμου Τήνου και σύμφωνα με την απογραφή 2021 απογράφησαν 9 κάτοικοι.

## Παραπομπές


Κατηγορία:Χωριά της περιφερειακής ενότητας Τήνου
Κατάλογος συλλόγων που συμμετείχαν στους Πανιώνιους Αγώνες

Ο κατάλογος που ακολουθεί περιλαμβάνει τους αθλητικούς συλλόγους που συμμετείχαν στους Πανιώνιους Αγώνες από το 1896 και την αναβίωσή τους μέχρι και το 1965.

## Ιστορική περιγραφή

Τα Πανιώνια ήταν γιορτές που διοργανώνονταν προς τιμήν του Ελικόνιου Ποσειδώνα.
Ήταν γυμνικοί αγώνες στους οποίους συμμετείχαν όλοι οι Ίωνες της Μ.Ασίας. Το Πανιώνια ήταν ένα είδος των σημερινών φεστιβάλ, τόπος του Ιώνων με αθλητικούς αγώνες, πανηγύρεις, ή συναθροίσεις κατοίκων όλων των πόλεων, οι οποίες ονομάζονταν ” Πανιώνες ” συναθροίσεις. Τους αγώνες τους τελούσαν στο χώρο Πανιώνιων κατά την μεγάλη εθνική εορτή των Ελλήνων της Ιωνικής Δωδεκάπολης Κάτω από την Περσική κυριαρχία, οι δραστηριότητες στο Πανιώνιο περιορίστηκαν.

Το 1896 διοργανώθηκαν οι *Δημόσιοι Αγώνες* από το σύλλογο Γυμνάσιον, αλλά ο τύπος της Σμύρνης τους αποκαλούσε *Πανιώνιους* το οποίο και επικράτησε. Το 1922 διεξήχθη η τελευταία διοργάνωση στη Σμύρνη.

Μέχρι το 1921 στους Πανιώνιους Αγώνες μετείχαν περισσότεροι από 1.600 αθλητές προερχόμενοι από όλα τα σωματεία της Σμύρνης, από πόλεις της Μικρασίας, την Κωνσταντινούπολη, Λέσβο, Σάμο, Αθήνα, Πειραιά, Πάτρα, Αλεξάνδρεια, Κύπρο καθώς και αγγλικοί, αρμένικοι και τούρκικοι σύλλογοι. 

## Κατάλογος συμμετοχών
Στους Αγώνες που είχαν πανελλήνιο χαρακτήρα συμμετείχαν σωματεία της Σμύρνης, της Μικρασίας, αλλά και του ελλαδικού χώρου ως επί το πλείστον. Συνολικά αγωνίστηκαν 20 μικρασιατικοί σύλλογοι (14 ελληνικοί και 6 μη ελληνικοί), κάποιοι εκ των οποίων διαλύθηκαν μετά την Μικρασιατική Καταστροφή και 6 ελληνικά σωματεία από την Κωνσταντινούπολη. Πολλές φορές τους αγώνες παρακολουθούσαν εκπρόσωποι του ΣΕΑΓΣ και της Επιτροπής Ολυμπιακών Αγώνων. 

### Σμύρνη

*Με μαύρα γράμματα τις χρονιές που ο σύλλογος κατέκτησε το Κύπελλο του πρωταθλητή των Αγώνων.

### Αθήνα

*Με μαύρα γράμματα τις χρονιές που ο σύλλογος κατέκτησε το Κύπελλο του πρωταθλητή των Αγώνων.

### Συμμετοχές που ακυρώθηκαν
*1923, Κ΄ Πανιώνιοι, Αθήνα: Ηρακλής Θεσσαλονίκης, Άμιλλα Σπάρτης, Ατρόμητος Αθηνών, Παγχιακός Γ.Σ.
*1925, ΚΑ΄ Πανιώνιοι, Αθήνα: Μ. Αλέξανδρος Βαθυρρύακος Κων/λης και Σύλ. Μέγα Ρεύματος Κων/λης (εμποδίστηκαν από τις τουρκικές αρχές να ταξιδέψουν)

## Δέκα πρώτοι σε συνολικές συμμετοχές

## Συμμετοχές ανά πόλη

## Αναφορές


## Πηγές
* 
* "Πανιώνιος:120 χρόνια ιστορίας", Έκθεση φωτοϊστορικού αρχείου, Νέα Σμύρνη Οκτώβριος 2010.
* "Αθλητική Ηχώ", 3/10/1946.
* "Αθλητική Ηχώ", 9/5/1949.
* "Αθλητική Ηχώ", 8/5/1949.

Κατηγορία:Καταργηθείσες αθλητικές διοργανώσεις
Κατηγορία:Διοργανώσεις στίβου στην Τουρκία
Κατηγορία:Διοργανώσεις στίβου στην Ελλάδα
Κατηγορία:Πανιώνιος Σμύρνης
Κατηγορία:Αθλητισμός στη Σμύρνη
Κατηγορία:Πανιώνιοι Αγώνες
Ραούλ Β΄ του Κουσύ

Ο **Ραούλ Β΄**, γαλλ.: *Raoul II, segnieur de Coucy* (απεβ. το 1250) από τον Οίκο του Κουσύ, ήταν κύριος του Κουσύ. Ήταν γιος του Ανγκεράν Γ΄ και τής συζύγου του Μαρίας ντε Μονμιράιγ.  Το 1246 διαδέχθηκε τον πατέρα του ως κύριος του Κουσύ. Ο Ραούλ Β΄ απεβίωσε στη μάχη της Μανσούρα στην Αίγυπτο κατά τη διάρκεια της Ζ΄ Σταυροφορίας. 

Ο Ραούλ Β΄ νυμφεύτηκε την Ελισάβετ, κόρη του Γκωτιέ/Γουόλτερ Γ΄ κυρίου του Σατιγιόν, και αργότερα έκανε 2ο γάμο με τη Φιλίππη του Νταμαρτέν,  κόρη του Σίμωνα του Νταμαρτέν.

## Αναφορές

## Πηγές
* 
* 
* 

Κατηγορία:Άρχοντες του Κουσί
Κατάλογος προέδρων του Μπανγκλαντές

Το παρόν λήμμα παραθέτει τους προέδρους του Μπανγκλαντές και περιλαμβάνει τα πρόσωπα που ορκίστηκαν στο αξίωμα του προέδρου του Μπανγκλαντές μετά την Διακήρυξη Ανεξαρτησίας και την εγκαθίδρυση της Προσωρινής Κυβέρνησης το 1971.

## Αρίθμηση
Μετά τον Σέιχ Μουτζιμπούρ Ραχμάν, τον πρώτο πρόεδρο του Μπανγκλαντές, δεν υπάρχει ενιαίος και καθολικά αποδεκτός τρόπος αρίθμησης των επόμενων προέδρων, ακόμα και από επίσημους κυβερνητικούς εκπροσώπους. Διάφορες πηγές μπορεί να υπολογίζουν την αρίθμηση με διαφορετικό τρόπο, ανάλογα με το αν συμπεριλαμβάνουν προσωρινούς προέδρους, πώς αντιμετωπίζουν τις πολλαπλές θητείες, αν η καταμέτρηση γίνεται κατά αριθμό θητειών ή προσώπων, και άλλους παράγοντες. Για παράδειγμα, ο Α. Κ Μ. Μπαντρουντόζα Τσαουντουρί, αν και υπηρέτησε μόνο μία θητεία, έχει περιγραφεί σε κυβερνητική έκδοση και στον τύπο ως ο 16ος πρόεδρος του Μπανγκλαντές, αλλά και ως ο 15ος, ο 13ος και ο 11ος.

Μια λίστα που δημοσιεύτηκε το 2018 από το Bdnews24.com φαίνεται να συμφωνεί με δηλώσεις της Εκλογικής Επιτροπής της χώρας, κατατάσσοντας τον Μοχάμαντ Αμπντούλ Χαμίντ ως 20ό πρόεδρο όταν εκλέχθηκε για πρώτη φορά το 2013, ωστόσο αντιφάσκει με την αρίθμηση που παρατίθεται σε λίστα που δημοσιεύθηκε το 2016 στην επίσημη ιστοσελίδα της Προεδρίας. Η Πρεσβεία του Μπανγκλαντές στη Σιγκαπούρη το 2018 τον αναφέρει ως τον 22ο Πρόεδρο. Άλλες αναφορές για προηγούμενους προέδρους, συμπεριλαμβανομένων κάποιων από την εφημερίδα αναφοράς της χώρας, τη Daily Star, δεν συμφωνούν με καμία από τις παραπάνω λίστες.

## Κατάλογος προέδρων
;Πολιτικά κόμματα

;Λοιπά

;Κατάσταση

;Σύμβολα
Απεβίωσε εν ενεργεία

### Προσωρινή Κυβέρνηση του Μπανγκλαντές (1971–1972)

### Λαϊκή Δημοκρατία του [[Μπανγκλαντές]] (1972–σήμερα)

## Σημειώσεις και παραπομπές


Μπανγκλα
Κομητεία Ντεκέιτουρ (Ιντιάνα)

Η **Κομητεία Ντεκέιτουρ** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 26.472 κάτοικοι. Η διοικητική πρωτεύουσα (*έδρα*) είναι το Γκρίνσπεργκ.

Η κομητεία Ντέκατουρ πήρε το όνομά της από τον αρχιπλοίαρχο του Πολεμικού Ναυτικού των Ηνωμένων Πολιτειών Στίβεν Ντεκέιτουρ, ήρωα του Πολέμου του 1812.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 373,32 τετραγωνικά μίλια (966,9 km2), εκ των οποίων 372,57 τετραγωνικά μίλια (965,0 km2) (99,80%) είναι στεριά και 0,76 τετραγωνικά μίλια (2,0 km2) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Ρας (βόρεια)
* Κομητεία Φράνκλιν (ανατολικά)
* Κομητεία Ρίπλεϊ (νοτιοανατολικά)
* Κομητεία Τζένινγκς (νότια)
* Κομητεία Μπαρθόλομιου (δυτικά)
* Κομητεία Σέλμπι (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Ντεκέιτουρ (Κάνσας)

Η **Κομητεία Ντεκέιτουρ** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 2,764 κάτοικοι. Η διοικητική πρωτεύουσα (*έδρα*) είναι το Όμπερλιν.

Η κομητεία Ντέκατουρ πήρε το όνομά της από τον αρχιπλοίαρχο του Πολεμικού Ναυτικού των Ηνωμένων Πολιτειών Στίβεν Ντεκέιτουρ, ήρωα του Πολέμου του 1812.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 894 τετραγωνικών μιλίων (2.320 km2 ) , εκ των οποίων τα 894 τετραγωνικά μίλια (2.320 km2 ) είναι στεριά και τα 0,6 τετραγωνικά μίλια (1,6 km2 ) (0,07%) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Ρεντ Γουίλοου, Νεμπράσκα (βόρεια)
* Κομητεία Φούρνας, Νεμπράσκα (βορειοανατολικά)
* Κομητεία Νόρτον (ανατολικά)
* Κομητεία Σέρινταν (νότια)
* Κομητεία Τόμας (νοτιοδυτικά)
* Κομητεία Ρώλινς (δυτικά)

## Παραπομπές


Κατηγορία:Κομητείες του Κάνσας
Κομητεία Ντεκέιτουρ (Τενεσί)

Η **Κομητεία Ντεκέιτουρ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 11,435 κάτοικοι. Η διοικητική πρωτεύουσα (*έδρα*) είναι το Ντεκέιτουρβιλ.

Η κομητεία Ντέκατουρ πήρε το όνομά της από τον αρχιπλοίαρχο του Πολεμικού Ναυτικού των Ηνωμένων Πολιτειών Στίβεν Ντεκέιτουρ, ήρωα του Πολέμου του 1812.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 345 τετραγωνικών μιλίων (890 km2) , εκ των οποίων τα 334 τετραγωνικά μίλια (870 km2) είναι στεριά και τα 11 τετραγωνικά μίλια (28 km2 ) (3,2%) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Μπέντον (βόρεια)
* Κομητεία Πέρι (ανατολικά)
* Κομητεία Γουέιν (νοτιοανατολικά)
* Κομητεία Χάρντιν (νότια)
* Κομητεία Χέντερσον (δυτικά)
* Κομητεία Κάρολ (βορειοδυτικά)

## Παραπομπές


Κατηγορία:Κομητείες του Τενεσί
Κομητεία Ντεκέιτουρ (Τζόρτζια)

Η **Κομητεία Ντεκέιτουρ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 29,367 κάτοικοι. Η διοικητική πρωτεύουσα (*έδρα*) είναι το Μπέινμπριτζ.

## Ιστορία
Η κομητεία δημιουργήθηκε με πράξη της Γενικής Συνέλευσης της Τζόρτζια στις 8 Δεκεμβρίου 1823, από ένα τμήμα της Κομητείας Έρλι.Τρεις άλλες κομητείες δημιουργήθηκαν από γη που αρχικά ανήκε στην Κομητεία Ντεκέιτουρ.

Η κομητεία Ντέκατουρ πήρε το όνομά της από τον αρχιπλοίαρχο του Πολεμικού Ναυτικού των Ηνωμένων Πολιτειών Στίβεν Ντεκέιτουρ, ήρωα του Πολέμου του 1812.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 623 τετραγωνικών μιλίων (1.610 km2) , εκ των οποίων τα 597 τετραγωνικά μίλια (1.550 km2) είναι στεριά και τα 26 τετραγωνικά μίλια (67 km2 ) (4,2%) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Μπέικερ (βόρεια)
* Κομητεία Μίτσελ (βορειοανατολικά)
* Κομητεία Γκρέιντι (ανατολικά)
* Κομητεία Γκάντσντεν, Φλόριντα (νότια)
* Κομητεία Σεμινόλ (δυτικά)
* Κομητεία Μίλερ (βορειοδυτικά)

## Παραπομπές


Κατηγορία:Κομητείες της Τζόρτζια
Μαυριτανικές προεδρικές εκλογές 2024

Προεδρικές εκλογές διεξήχθησαν στη Μαυριτανία στις 29 Ιουνίου 2024. Ο εν ενεργεία πρόεδρος Μοχάμεντ Ουλντ Γκαζουανί επανεξελέγη για τη δεύτερη και τελευταία του θητεία ως πρόεδρος, αυξάνοντας το ποσοστό των ψήφων του κατά τέσσερις μονάδες.

## Εκλογικό σύστημα
Σύμφωνα με το Άρθρο 26 του συντάγματος, ο πρόεδρος εκλέγεται για πενταετή θητεία με το σύστημα δύο γύρων. Αν κανένας υποψήφιος δεν λάβει απόλυτη πλειοψηφία στον πρώτο γύρο, διεξάγεται δεύτερος γύρος δύο εβδομάδες αργότερα μεταξύ των δύο επικρατέστερων υποψηφίων.

Η υποψηφιότητα περιορίζεται σε πολίτες εκ γενετής, ηλικίας μεταξύ 40 και 75 ετών (την ημέρα του πρώτου γύρου), οι οποίοι δεν έχουν στερηθεί των πολιτικών και πολιτικών τους δικαιωμάτων. Το Άρθρο 23 ορίζει επίσης ότι ο πρόεδρος πρέπει να είναι μουσουλμάνος. Το Άρθρο 28 θεσπίζει όριο θητειών σε δύο θητείες, επιτρέποντας στον πρόεδρο να επανεκλεγεί μόνο μία φορά.

Η εκλογή νέου προέδρου απαιτείται να διεξαχθεί μεταξύ 30 και 45 ημερών πριν από τη λήξη της θητείας του εν ενεργεία προέδρου.

Για τις εκλογές αυτές, η προεκλογική εκστρατεία πραγματοποιήθηκε από τις 14 έως τις 27 Ιουνίου. Τα εκλογικά κέντρα ήταν ανοιχτά από τις 07:00 έως τις 19:00 τοπική ώρα (GMT).

## Εκστρατεία
Ο Γκαζουανί διεξήγαγε μέρος της προεκλογικής του εκστρατείας βασιζόμενος σε πλατφόρμα ασφάλειας, ενώ οι αντίπαλοί του κατηγόρησαν την κυβέρνησή του για διαφθορά και πελατειακές σχέσεις, με τον Νταχ Αμπέιντ να καταγγέλλει αυτό που αποκάλεσε «καταστροφική διαχείριση του κράτους». Άλλα θέματα κατά τη διάρκεια των εκλογών περιελάμβαναν την ανεργία, τη φτώχεια και την πρόσβαση σε υπηρεσίες κοινής ωφέλειας όπως το νερό και το ηλεκτρικό ρεύμα. Παρατηρητές από την Αφρικανική Ένωση και τις Ηνωμένες Πολιτείες παρακολούθησαν τη διαδικασία ψηφοφορίας.

## Αποτελέσματα
Ο Γκαζουανί επανεξελέγη πρόεδρος με ποσοστό 56% των ψήφων.

## Επακόλουθα
Μετά την ανακοίνωση των πρώτων αποτελεσμάτων που έδειχναν τον Γκαζουανί να προηγείται στις εκλογές, ο Νταχ Αμπέιντ δήλωσε ότι δεν θα αναγνωρίσει τα αποτελέσματα της «Εθνικής Ανεξάρτητης Εκλογικής Επιτροπής (Ceni) του Γκαζουανί» και ότι θα πραγματοποιήσει «ειρηνικές» διαδηλώσεις στους δρόμους. Εκπρόσωπος της εκλογικής επιτροπής δήλωσε ότι δεν είχαν καταγραφεί ανωμαλίες ή παράπονα σχετικά με την ψηφοφορία.

Στις 2 Ιουλίου τρία άτομα σκοτώθηκαν σε συγκρούσεις μεταξύ δυνάμεων ασφαλείας και διαδηλωτών που διαμαρτύρονταν για τα εκλογικά αποτελέσματα στην Καέντι, γεγονός που οδήγησε τις αρχές στο να μπλοκάρουν τις υπηρεσίες κινητού διαδικτύου σε ολόκληρη τη χώρα. Διαδηλώσεις πραγματοποιήθηκαν επίσης στη Νουαντίμπου, στο Ρόσο, στο Ζουεράτε και στο Μπογκέ. Στις 4 Ιουλίου το Συνταγματικό Συμβούλιο επιβεβαίωσε τη νίκη του Γκαζουανί στις εκλογές.

Την 1η Αυγούστου ο Μοχάμεντ Ουλντ Σεΐχ Ελ Γκαζουανί ορκίστηκε και υποσχέθηκε «αδιάκοπη μάχη κατά της κακοδιοίκησης και της διαφθοράς».

## Παραπομπές


2024
Μαυριτανια
Ανγκεράν Δ΄ του Κουσύ

Ο **Ανγκεράν Δ΄**, γαλλ.: *Enguerrand IV segnieur de Coucy* (π. 1236 &#x2013; 1311) από τον Οίκο του Κουσύ, ήταν γιος του Ανγκεράν Γ΄, κυρίου του Κουσύ και της Μαρίας του Μονμιράιγ.  Διαδέχθηκε τον μεγαλύτερο αδελφό του Ραούλ Β΄ κύριο του Κουσύ, υπηρετώντας ως κύριος του Κουσύ από το τέλος τού αδελφού του το 1250 μέχρι το δικό του τέλος το 1311.

## Βιογραφία
Ο Ανγκεράν Δ΄ διαδέχθηκε το μεγάλο φέουδο, που ίδρυσε ο πατέρας του, ο Ανγκεράν Γ΄ ο Μέγας, λόγω του τέλους τού μεγαλύτερου αδελφού του σε Σταυροφορία. Η διακυβέρνηση του Εγκεράν Δ΄ ήταν αξιοσημείωτη για τα εγκλήματά του και τη σκληρότητά του. Δημιουργώντας ένα σημαντικό μεσαιωνικό νομικό προηγούμενο, ο βασιλιάς Λουδοβίκος Θ΄ της Γαλλίας αρνήθηκε να του επιτρέψει να δικαστεί δια μάχης για τον απαγχονισμό τριών Φλαμανδών ιπποκόμων που βρέθηκαν στη γη του, και τον φυλάκισε αντ' αυτού το 1259 στο Λούβρο.  Τελικά, ο Ανγκεράν τη γλίτωσε με πρόστιμο,  και χάρη στον πλούτο του παρέμεινε σημαντικός για τον βασιλιά, δανείζοντάς του 15.000 λίβρες το 1265, για να αγοράσει ένα κομμάτι του Τιμίου Σταυρού. Νυμφεύτηκε δύο φορές: η πρώτη του σύζυγος ήταν η Μαργαρίτα του Χέλρε,  και η δεύτερη σύζυγός του ήταν η Ιωάννα των Νταμπιέρ, κόρη του Ροβέρτου Γ΄ κόμη της Φλάνδρας.  Δεν απέκτησε παιδιά από κανέναν από τους δύο γάμους, και τον διαδέχθηκε το 1311 ο δεύτερος γιος τής αδελφής του Αλίκης, ως Ανγκεράν Ε΄.

## Αναφορές

## Πηγές
* 
* 
* 
* 
* 

Κατηγορία:Άρχοντες του Κουσί
Ραούλ Α΄ του Κουσί

Ο **Ραούλ Α΄ του Κουσί** (,  - 1191) από τον Οίκο του Κουσί, ήταν άρχοντας του Κουσί, καθώς και του Mαρλ, του Λα Φερ, του Κρεσί, του Βερβέν, του Πινόν, του Λαντουζί και του Φονταίν. Ήταν υιός του Ανγκεράν Β΄, άρχοντα του Κουσί, και της Aγνής του Μπωζανσί. 

## Οικογένεια
Ο Ραούλ Α΄ παντρεύτηκε την Αγνή του Αινώ, κόρη του Βαλδουίνου Δ΄, κόμη του Αινώ.  Είχαν:
* Άντα, παντρεύτηκε τον Ντιρκ φαν Μπέβερεν 
* Γιολάντα, παντρεύτηκε τον Ροβέρτο Β΄ κόμη του Ντρε .

Ο Ραούλ νυμφεύτηκε για δεύτερη φορά την Αλίκη Β΄ του Ντρε, κόρη του Ροβέρτου Α΄, κόμη του Ντρε, και της Αβουάζ, κόμισσας του Περς. Είχαν:
* Ανγκεράν Γ΄, κύριος του Κουσί (θ. 1243) .
* Θωμάς, κύριος του Βερβέν (π. 1252/3) .
* Αγνή (απεβ. 1214).
* Ροβέρτος, κύριος του Πινόν. Νυμφεύτηκε τη Βεατρίκη των Κανταβαίν, κόρη του Ούγου Γ΄ κόμη του Σαιν-Πολ.

Μέσω του δεύτερου γάμου του, ο Ραούλ κατέστη ξάδερφος του Φιλίππου Β΄ της Γαλλίας. Υπηρέτησε τον βασιλιά της Γαλλίας το 1181 κατά τη διάρκεια του πολέμου εναντίον του Φιλίππου Α΄, κόμη της Φλάνδρας. Έφυγε για τους Αγίους Τόπους, όπου απεβίωσε κατά τη διάρκεια της πολιορκίας της Άκρας, τον Νοέμβριο του 1191.

## Σημειώσεις


## Παραπομπές


## Πηγές

*  
*  
*  
*  

## Εξωτερικοί σύνδεσμοι
* 

Κατηγορία:Χριστιανοί της Γ΄ Σταυροφορίας
Κατηγορία:Άρχοντες του Κουσί
Ανγκεράν Β΄ του Κουσύ

Ο **Ενγκεράν Β΄**, γαλλ.: *Enguerrand II segnieur de Coucy*, από τον Οίκο του Κουσί, ήταν κύριος του Κουσί, γνωστός ως του Λα Φερ ή του Μαρλ, ήταν Γάλλος ευγενής. Ήταν επίσης κύριος του Μαρλ, του Λα Φερ, του Κρεσύ (συρ-Σερ), του Βερβέν, του Πινόν, του Λαντουζύ (λα-Βιλ), του Φονταίν (λε-Βερβέν) και αρκετών άλλων τόπων. Σε αντίθεση με τον πατέρα του, τον ληστή-κύριο Θωμά του Μαρλ, ο Ενγκεράν Β΄ διοικούσε ειρηνικά τις γαίες του, κτίζοντας ένα παρεκκλήσιο στο κάστρο του (τα θεμέλια του παρεκκλησίου σώζονται ως μερικά από τα παλαιότερα ερείπια στο Κουσί). Ο Ενγκεράν εντάχθηκε στον στρατό του Λουδοβίκου Ζ΄ της Γαλλίας κατά τη Β΄ Σταυροφορία. Απεβίωσε στη μάχη και τάφηκε στη Ναζαρέτ.

Το 1131 νυμφεύτηκε την Αγνή του Μποζανσύ, κόρη του Ραούλ Α΄ του Μποζανσύ και της Ματθίλδης του Βερμαντουά.  Η Αγνή του χάρισε δύο γιους:
* Ραούλ Α΄, κύριας του Κουσί.
* Ενγκεράν.

Η κύρια ασχολία του για αναψυχή ήταν το κυνήγι στο δάσος, όπου ο θρύλος λέει ότι συνάντησε και σκότωσε ένα άγριο λιοντάρι ή θηρίο που τρομοκρατούσε την περιοχή, και ίδρυσε το Τάγμα του Λέοντα για να τιμήσει το γεγονός.

## Αναφορές

Κατηγορία:Άρχοντες του Κουσί
Προεδρική εκλογή στο Μπανγκλαντές 2023

Οι **προεδρικές εκλογές του Μπανγκλαντές του 2023** είχαν προγραμματιστεί για την Κυριακή, 19 Φεβρουαρίου 2023, με σκοπό την εκλογή του 22ου προέδρου του Μπανγκλαντές. Ωστόσο, η προθεσμία υποβολής υποψηφιοτήτων έληξε το μεσημέρι της 12ης Φεβρουαρίου και ο πολιτικός του κόμματος Σύνδεσμος Αουάμι Μοχάμαντ Σαχαμπουντίν Τσούπου, ο οποίος είχε προταθεί σύμφωνα με τις διατάξεις του Συντάγματος, ήταν ο μόνος υποψήφιος. Στις 13 Φεβρουαρίου 2023 ο Σαχαμπουντίν εξελέγη επίσημα ως ο 22ος πρόεδρος της χώρας, καθώς δεν είχε αντίπαλο.
Ο Μοχάμαντ Σαχαμπουντίν Τσούπου ορκίστηκε για πενταετή θητεία τη Δευτέρα, 24 Απριλίου 2023.

## Ιστορικό
Καθώς το κυβερνών κόμμα, ο Σύνδεσμος Αουάμι του  Μπανγκλαντές, κατέχει την πλειοψηφία των εδρών στην Τζατίγια Σανγκσάντ και το σύνταγμα περιορίζει τις διασταυρούμενες ψήφους, ο υποψήφιος που προτείνεται από το κόμμα αναμένεται να κερδίσει τις εκλογές. Επιπλέον, τα κόμματα της αντιπολίτευσης είχαν ήδη δηλώσει ότι δεν θα πρότειναν κανέναν υποψήφιο. Ως εκ τούτου, ο υποψήφιος του Συνδεέσμου Αουάμι, Μοχάμεντ Σαχαμπουντίν, εξελέγη χωρίς αντίπαλο.

## Εκλογικό σύστημα
Ο πρόεδρος εκλέγεται μέσω έμμεσης εκλογής από τα μέλη του κοινοβουλίου σύμφωνα με το Άρθρο 48 του Συντάγματος. Ωστόσο, από το 1991, όταν αποκαταστάθηκε το κοινοβουλευτικό σύστημα στο Μπανγκλαντές, όλοι οι υποψήφιοι της κυβέρνησης έχουν εκλεγεί χωρίς αντίπαλο.

## Εκλεκτορικό κολέγιο
Στις 6 Δεκεμβρίου 2022, επτά μέλη του Κοινοβουλίου (βουλευτές) που ανήκαν στο Εθνικιστικό Κόμμα του Μπανγκλαντές (BNP) παραιτήθηκαν στο πλαίσιο των αντικυβερνητικών διαδηλώσεών τους. Πριν από την ανακοίνωση του προεδρικού εκλογικού χρονοδιαγράμματος, η Εκλογική Επιτροπή του Μπανγκλαντές δημοσίευσε τον κατάλογο των ψηφοφόρων, ο οποίος περιλάμβανε 343 μέλη, καθώς επτά έδρες ήταν κενές. Την 1η Φεβρουαρίου 2023 διεξήχθησαν επαναληπτικές εκλογές για τις έξι από τις άμεσα εκλεγμένες έδρες. Αν και αρχικά η Εκλογική Επιτροπή είχε υποδείξει ότι οι νικητές των επαναληπτικών εκλογών δεν θα περιλαμβάνονταν στο εκλεκτορικό σώμα, τελικά δημοσιεύθηκε αναθεωρημένο φύλλο εφημερίδας της κυβέρνησης στις 9 Φεβρουαρίου, το οποίο περιλάμβανε 349 μέλη, αφού οι έξι βουλευτές ορκίστηκαν στις 8 Φεβρουαρίου.

### Ορκωμοσία
Η ορκωμοσία του προέδρου του Μπανγκλαντές είναι τελετή που σηματοδοτεί την έναρξη μιας νέας πενταετούς θητείας του προέδρου του Μπανγκλαντές. Η ορκωμοσία λαμβάνει χώρα την επομένη της λήξης της θητείας του προηγούμενου προέδρου. Δεν ορίζεται συγκεκριμένος τόπος στο σύνταγμα, αλλά όλες οι τελετές ορκωμοσίας έχουν πραγματοποιηθεί στην Αίθουσα Νταρμπάρ (Darbar Hall) στο προεδρικό μέγαρο Bangabhaban. Η τελετή μεταδίδεται ζωντανά από τον εθνικό ραδιοτηλεοπτικό οργανισμό BTV από τα κύρια τηλεοπτικά και ραδιοφωνικά του κανάλια, συνήθως γύρω στις 11 π.μ. Για να υπογραμμιστεί η σημασία της εκδήλωσης, παρίστανται όλα τα βασικά πρόσωπα της εκτελεστικής εξουσίας (κυβέρνηση του Μπανγκλαντές), της νομοθετικής εξουσίας (Σανγκσάντ) και της δικαστικής εξουσίας, καθώς και μέλη του διπλωματικού σώματος και άλλοι προσκεκλημένοι.

## Παραπομπές


2023
Μπανγκλαντες
Ανγκεράν Α΄ του Κουσύ

Ο **Ανγκεράν Α΄**, γαλλ.; *Enguerrand I segnieur de Coucy* ( 1042 – 1116) από τον Οίκο του Κουσί, ήταν ο κύριος του Κουσί από το 1086  μέχρι το τέλος του το 1116.

Ο επίσκοπος Ρορίκο της Αμιένης καθιέρωσε κανόνες στο αβαείο του Σαιντ-Ασέλ το 1085.  Το καταστατικό τού ιδρύματος καταγράφει δωρεές προς το Σαιντ-Ασέλ από τον κόμη Ανγκεράν του Μπόβ και τη συμβία του Ευσταθία. Εκδόθηκε κατά το πρώτο έτος της εξουσίας του Ανγκεράν, και επαινεί την αποκατάσταση τού νόμου και τής τάξης από μέρους του. 

Ο Ανγκεράν A΄ ήταν άνθρωπος πολλών σκανδάλων. Με τη βοήθεια του επισκόπου του Λαόν, χώρισε την πρώτη του σύζυγο, Αδέλα ντε Μαρλ, για μοιχεία. Όταν νυμφεύτηκε την επόμενη σύζυγό του, Σίβυλλα του Σατώ-Πορσιέν, αυτή ήταν ακόμη παντρεμένη με τον Γοδεφρείδο Α΄ κόμη του Ναμύρ και κύριο της Λωρραίνης,  ο οποίος απουσίαζε σε έναν πόλεμο. Ο Ανγκεράν και ο πρώτος σύζυγος τής Σίβυλλας έγιναν άσπονδοι εχθροί, και συνέχισαν να πολεμούν σε ιδιωτικό πόλεμο.

Ο γιος της Αδέλας, Θωμάς του Μαρλ, μισούσε τον πατέρα του και ενώθηκε με τους εχθρούς εναντίον του. Παρ' όλα αυτά, όταν το 1095 ξεκίνησε η Α΄ Σταυροφορία, τόσο αυτός όσο και ο γιος του συμμετείχαν στη Σταυροφορία ως μέρος του στρατού του Εμίχο. Ο Θωμάς διαδέχθηκε τον Ανγκεράν μετά το τέλος του και έγινε ένας διαβόητα κακόφημος άρχοντας.

## Οικογένεια
Ο Ανγκεράν Α΄ ήταν γιος του Ντρόγκο κυρίου του Μποβ.

Ο Ανγκεράν Α΄ νυμφεύτηκε την Αδέλα (Άντα) ντου Μαρλ, διαζευγμένη σύζυγο του Ωμπρύ υποκόμη του Κουσί, και κόρη του Λετάρ του Ρουσύ, κυρίου του Μαρλ. Ο Λετάρ ήταν, με τη σειρά του, γιος του Ζιλμπέρ, κόμη του Ρενς και του Ρουσύ. Ο Ανγκεράν και η Αδέλα απέκτησαν τρία παιδιά:
* Θωμάς (1073–1130/31), κύριος του Κουσί και του Μαρλ, κόμης της Αμιένης.
* Bεατρίκη (απεβ. 1144). Παντρεύτηκε τον Aδάμ καστελάνο της Αμιένης.
* Ροβέρτος.

Λέγεται ότι ο Ανγκεράν Α΄ απήγαγε τη Σίβυλλα από το Σατώ-Πορσιέν, σύζυγο του Γοδεφρείδου Α΄ κόμη του Ναμύρ.  Καθώς η απαχθείσα Σίβυλλα ήταν έγκυος στο παιδί του Ανγκεράν, αργότερα τη νυμφεύτηκε και απέκτησαν μία κόρη, την:
* Αγνή του Κουσί.

## Γενεαλογία Οίκου του Κουσί

## Αναφορές

## Πηγές
* Ott, John S. (2015), Bishops, Authority and Community in Northwestern Europe, c.1050–1150, Cambridge University Press, ISBN 978-1-107-01781-8, retrieved 2017-09-27

Κατηγορία:Άρχοντες του Κουσί
Γκυ Β΄ του Ποντιέ

Ο **Γκυ Β΄**, γαλλ.: *Guy II de Bellême, comte de Ponthieu* ( &#x2013; 25 Δεκεμβρίου 1147) από τον Οίκο του Μονκομερύ, ήταν γιος του Γουλιέλμου Γ΄ του Ποντιέ και της Ηλίης της Βουργουνδίας . 

## Βιογραφία
Διαδέχθηκε τον πατέρα του ως κόμης του Ποντιέ πριν από το 1129, κατά τη διάρκεια της ζωής του Γουλιέλμου Γ΄.  Γύρω στο 1137, ίδρυσε το Κιστερκιανό αβαείο Βαλουάρ. 

Συμμετείχε στη Β΄ Σταυροφορία υπό τον βασιλιά Λουδοβίκο Ζ΄ της Γαλλίας,  και απεβίωσε από ασθένεια στις 25 Δεκεμβρίου 1147 στην Έφεσο. 

Τον διαδέχθηκε ο γιος του Ιωάννης Α΄ του Ποντιέ. 

## Οικογένεια
Η σύζυγός του ονομαζόταν Ίδα·  απέκτησε τρία παιδιά μαζί της:
* Ιωάννης Α΄ (απεβ. 1191), κόμης του Ποντιέ .
* Γκυ, (απεβ. μεταξύ 1208 και 1218), κύριος του Νογιέλ .
* Aγνή, ηγουμένη στο Moντέιγ .

## Παραπομπές

Κατηγορία:Οίκος του Μονγκομερύ
Ιωάννης Α΄, κόμης του Αλανσόν

Ο **Ιωάννης Α΄**, γαλλ.: *Jean I de Bellême, comte d’Alençon* (απεβ. στις 24 Φεβρουαρίου 1191) από τον Οίκο του Μονγκομερύ, ήταν κόμης του Αλανσόν, γιος του Γουλιέλμου Γ΄ Ταλβά, κόμη του Ποντιέ,  και της Ηλίης της Βουργουνδίας, κόρης του Εύδη Α΄ δούκα της Βουργουνδίας. 

Αναγνωρισμένος ως κόμης του Αλανσόν από τον Ερρίκο Β΄ της Αγγλίας, ο Ιωάννης Α΄ διαδέχθηκε τον πατέρα του το 1171. Ήταν υποστηρικτής του αβαείου Περσέν και του αβαείου του Σαιν-Μαρτίν του Τροάρν.

Νυμφεύτηκε τη Βεατρίκη του Μαιν, κόρη του Ηλία Β΄ κόμη του Μαιν, και της Φιλίππης κόμισσας του Περς.  Ο Ιωάννης και η Βεατρίκη απέκτησαν έξι παιδιά:
* Ιωάννης Β΄ (απεβ. τον Μάιο του 1191), κόμης του Αλανσόν, διαδέχθηκε τον πατέρα του .
* Ροβέρτος Α΄ (απεβ. στις 8 Σεπτεμβρίου 1217), κόμης του Αλανσόν, διαδέχθηκε τον Ιωάννη Β΄. Νυμφεύτηκε την Ιωάννα ντε Πρειγί,  χήρα του Ούγου Ε΄ υποκόμη του Σατωντάν.
* Γουλιέλμος (απεβ. το 1203) .
* Έλλα, παντρεύτηκε τον Ούγο Β' υποκόμη του Σατελλερώ .
* Ηλίη (απεβ. μετά τον Μάιο του 1233), παντρεύτηκε τον Ρόμπερτ ΣΤ΄ ΦιτζΈρνις .
* Φιλίππη ντ'Αλανσόν (απεβ. πριν το 1223), παντρεύτηκε πρώτα τον Γουλιέλμο Γ΄ του Ρουμάρ (απεβ. το 1198, εγγονό του Γουλιέλμου ντε Ρουμάρ), έπειτα τον Γουλιέλμο Μαλέ, κύριο του Γκραβίλ, και μετά τον Γουλιέλμο ντε Πρεώ. 

Προς το τέλος της ζωής του, σχεδίαζε να συμμετάσχει στην Γ΄ Σταυροφορία, αλλά απεβίωσε στις 24 Φεβρουαρίου 1191 στο Σατώ ντ'Αλανσόν. Τον διαδέχθηκε ως κόμης του Αλανσόν ο γιος του Ιωάννης Β΄.

## Αναφορές

## Πηγές
* 
* 
* 
* 

Κατηγορία:Οίκος του Μονγκομερύ
Άλβαρο Καρρέρας

Ο **Άλβαρο Φερνάντεθ Καρρέρας** (23 Μαρτίου 2003) είναι Ισπανός επαγγελματίας ποδοσφαιριστής, ο οποίος αγωνίζεται ως αριστερός αμυντικός στη Ρεάλ Μαδρίτης.

Ξεκίνησε την ποδοσφαιρική του πορεία στη Γαλικία ντε Καράνθα και στη συνέχεια στη Ράθινγκ δε Φερόλ, όπου αρχικά αγωνιζόταν ως επιθετικός. Το 2012 εντάχθηκε στην Ντεπορτίβο Λα Κορούνια, όπου μετατράπηκε σε αριστερό αμυντικό, και το 2017 μεταγράφηκε στις ακαδημίες της Ρεάλ Μαδρίτης.

Το 2020 υπέγραψε στη Μάντσεστερ Γιουνάιτεντ, όπου ξεχώρισε στις ομάδες νέων, κατακτώντας το βραβείο Καλύτερου Παίκτη Κ23 τη σεζόν 2021–22. Παραχωρήθηκε δανεικός στην Πρέστον (2022–23), στη Γρανάδα (2023) και έπειτα στην Μπενφίκα (2024), η οποία ενεργοποίησε τη ρήτρα αγοράς του το καλοκαίρι του 2024.

Στις 14 Ιουλίου 2025, επέστρεψε στη Ρεάλ Μαδρίτης, υπογράφοντας εξαετές συμβόλαιο, με το κόστος μεταγραφής να ανέρχεται σε 50 εκατομμύρια ευρώ.

## Παραπομές


Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπενφίκα
Εσθονικές βουλευτικές εκλογές 2011

Βουλευτικές εκλογές διεξήχθησαν στην Εσθονία στις 6 Μαρτίου 2011. Ο κεντροδεξιός κυβερνητικός συνασπισμός κέρδισε τις εκλογές και παρέμεινε στην εξουσία. Η ηλεκτρονική ψηφοφορία είχε διενεργηθεί μεταξύ 24 Φεβρουαρίου και 2 Μαρτίου 2011. Η συμμετοχή ξεπέρασε το 60% και διαμορφώθηκε στο 63,51%.
Οι εκλογές σημαδεύτηκαν από τον μεγαλύτερο αριθμό ανεξάρτητων υποψηφίων (32) από το 1992. Αρκετοί από τους ανεξάρτητους υποψηφίους ήταν μέλη του Πατριωτικού Κινήματος της Εσθονίας και πολλοί από αυτούς θα γίνονταν αργότερα γνωστά στελέχη του Συντηρητικού Λαϊκού Κόμματος Εσθονίας (EKRE), μεταξύ των οποίων και οι μελλοντικοί ηγέτες Μαρτ Χέλμε και Μάρτιν Χέλμε.

## Εκλογικό σύστημα
Οι 101 βουλευτές του Riigikogu (Κοινοβούλιο της Εσθονίας) εκλέχθηκαν με μορφή αναλογικής εκπροσώπησης για θητεία τεσσάρων ετών. Οι έδρες κατανέμονται με τροποποιημένη μέθοδο D'Hondt. Η χώρα είναι χωρισμένη σε δώδεκα πολυεδρικές εκλογικές περιφέρειες. Υπάρχει πανεθνικό όριο 5% για τα κομματικά ψηφοδέλτια, αλλά αν ο αριθμός των ψήφων που λαμβάνει ένας υποψήφιος ισούται ή υπερβαίνει το απλό εκλογικό μέτρο (που προκύπτει από τη διαίρεση του αριθμού των έγκυρων ψήφων στην εκλογική περιφέρεια διά του αριθμού των εδρών της περιφέρειας), τότε ο υποψήφιος εκλέγεται.

## Αποτελέσματα

## Παραπομπές


2011
Εσθονια
Ούγος του Σριούσμπερι

Ο **Ούγος του Μονγκομερύ**, γαλλ.: *Hugues de Montgommery, 2e comte de Shrewsbury* (απεβ. το 1098), ήταν Αγγλο-Νορμανδός ευγενεής και μέλος του Οίκου του Μονγκομερύ. Ήταν επίσης γνωστός ως **Ούγος ο Ερυθρός**.  Έγινε ο 2ος κόμης του Σρούσμπερι.

## Βιογραφία
Ήταν ο δεύτερος επιζών γιος του Ρογήρου Β΄ κυρίου του Μονγκομερύ, 1ου κόμη του Σρούσμπερι και της Μέιμπελ ντε Μπελέμ.  Όπως ήταν χαρακτηριστικό της πρώτης γενιάς μετά την Κατάκτηση,  κληρονόμησε το μεγαλύτερο μέρος των αγγλικών κτήσεων τού πατέρα του, ενώ ο μεγαλύτερος αδελφός του, Ροβέρτος του Μπελέμ, κληρονόμησε την τεράστια κυριαρχία του Μπελέμ. Βρισκόταν στο κάστρο του Μπυρ-συρ-Ντιβ τον Δεκέμβριο του 1079, όταν η μητέρα του δολοφονήθηκε . Καταδίωξε τους δράστες, αλλά δεν μπόρεσε να τους προλάβει.  Το καλοκαίρι του 1080,  μαζί με τους αδελφούς του επικύρωσε ένα καταστατικό για το αβαείο του Τρόαρν (επισκοπή του Μπαγιέ) από τον πατέρα τους «για τη λύτρωση τής ψυχής του και [εκείνης] των συγγενών του, και ιδιαίτερα της συζύγου του Μέιμπελ, που είχε αποβιώσει πρόσφατα, και των γιων του». 

Το 1094, μετά το τέλος τού πατέρα του, διαδέχθηκε τους αγγλικούς τίτλους και τις τιμές τού πατέρα του, καθώς και τις Ουαλικές του γαίες, ως κόμης του Σρούσμπερι.  Το 1095 συμμετείχε στη συνωμοσία όσων υποστήριζαν τον Ροβέρτο του Μόουμπρεϊ εναντίον του Γουλιέλμου Β΄ Ρούφου.  Το 1096 έλαβε χάρη από τον Γουλιέλμο Ρούφο μετά από πρόστιμο 3.000 λιρών.  Κατά τη διάρκεια των τεσσάρων ετών που ήταν κόμης, πέρασε τον περισσότερο χρόνο του στις Ουαλικές ΜΑρκιωνίες πολεμώντας εναντίον των Ουαλών. Το 1098, ένωσε τις δυνάμεις του με τον Ούγο ντ'Αβράνς, 1ο κόμη του Τσέστερ, σε μία προσπάθεια να ανακτήσει το Άνγκλεσι, το οποίο είχε χαθεί στην Ουαλική επανάσταση του 1094.

Στις 31 Ιουλίου 1098 ή περίπου στις 31 Ιουλίου 1098, ο Ούγος σκοτώθηκε στη μάχη του Άνγκλεσι Σάουντ, ενώ πολεμούσε ενάντια σε μία επιδρομή του βασιλιά Μάγκνους του Γυμνόποδος της Νορβηγίας στο Άνγκλεσι . Πυροβολήθηκε και σκοτώθηκε από ένα βέλος, και έπεσε στη θάλασσα.  Μεταξύ των μελών της ομάδας του Μάγκνους ήταν ο Χάρολντ Χάρολντσον, γιος του Χάρολντ Γκόντγουινσον, βασιλιά της Αγγλίας. Αρκετές πηγές συμφωνούν ότι ο ίδιος ο Μάγκνους έριξε το βέλος, χτυπώντας τον Ούγο μέσα από την σχισμή του ματιού τής πανοπλίας του, ενώ ο κόμης έτρεχε απρόσεκτα στα ρηχά. 

## Διαδοχή
Ο Ούγος απεβίωσε άγαμος, και οι αγγλικές γαίες και οι τίτλοι του πέρασαν στον μεγαλύτερο αδελφό του Ροβέρτο του Μπελέμ, ο οποίος έγινε ο 3ος κόμης του Σρούσμπερι. 

## Παραπομπές


## Πρόσθετες αναφορές
*  .

Κατηγορία:Οίκος του Μονγκομερύ